system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Biserica Unitariană?
assistant
Biserica Unitariană (din latină "unus", unul singur) a apărut în contextul reformei protestante ca o critică la dogma trinitară (credința în Sfânta Treime). De aceea adepții acestei religii sunt cunoscuți și ca antitrinitarieni.

Generalități
Deviza Bisericii Unitariene este: Un singur Dumnezeu - Egy az Isten - Unus est Deus – God is One. 

În prezent, unitarienii sunt răspândiți în special în Ungaria, România, Scoția, Țările de Jos și Statele Unite ale Americii.

La mijlocul secolului al XVI-lea, sub influența medicului italian Giorgio Biandrata și sub conducerea lui Francisc David (în maghiară: Dávid Ferenc), a avut loc în Transilvania o puternică mișcare unitariană, care a dus în final la acceptarea Bisericii Unitariene din Transilvania, pentru prima dată în lume, ca religie recunoscută oficial.

Între 1566 și 1716, timp de 150 de ani, principala biserică a orașului Cluj, Sfântul Mihail, avea să fie unitariană; în 1568, după predica lui Dávid Ferenc, majoritatea locuitorilor cetății au îmbrățișat noua confesiune.

Emblema credinței unitariene 
Emblema arată un șarpe care își mușcă coada într-un cerc în jurul unui porumbel ce stă pe o stâncă. 

Cercul este simbolul completului, perfectului, deplinului, iar stânca sugerează că porumbelul stă pe un fundament solid și tare. Deasupra șarpelui și porumbelului se află o coroană regală, sugerând că după nașterea noii religii chiar regele de atunci al țării Ioan Sigismund Zápolya a devenit unitarian, singurul rege unitarian din istorie.

Unitarieni celebri 
 Ferenc Dávid (1510-1579), promotorul religiei unitariene;
 John Adams (1735 - 1826), primul vicepreședinte al Statelor Unite ale Americii și al doilea președinte al Statelor Unite ale Americii; 
 Béla Bartók (1881 - 1945), compozitor; 
 Alexander Graham Bell, inventator american; 
 Neville Chamberlain, prim-ministru al Marii Britanii; 
 Charles Dickens, scriitor englez; 
 Thomas Stearns Eliot, scriitor, laureat al Premiului Nobel pentru Literatură în anul 1948; 
 Edvard Grieg, compozitor norvegian; 
 Henry David Thoreau (1817 - 1862), eseist, scriitor, transcendentalist, filozof american; 
 Frank Lloyd Wright (1867 - 1959), arhitect american, promotor al arhitecturii organice.
 Edward Everett Hale (1822 – 1909), scriitor american

Note

Note 
 Biserica Unitariană
 Unitarianismul, 16 februarie 2006, Evenimentul zilei

Vezi și
 Biserica Unitariană din Transilvania
 Francisc David

Legături externe
Câteva date din istoria Bisericii Unitariene din Transilvania

Galerie de imagini

 
Istoria Ungariei
Istoria Transilvaniei